2013-ban ismét megrendezték A Dalt, azonban a kiválasztási rendszeren változtattak. A három elődöntőben összesen harminc dal versenyzett, ahonnan összesen tizennyolc dal továbbjutott a két középdöntő egyikébe, onnan pedig nyolc produkció egyenesen a nemzeti döntő fináléjába. A fináléban a zsűri pontozása alapján az első négy helyezettre szavazhattak a nézők. A közönség ByeAlexet és a "Kedvesem" című dalt választotta.